Andernacho šachmatai
Andernacho šachmatai – šachmatų variantas, besiskiriantis nuo tradicinių šachmatų tuo, kad kiekviena figūra (išskyrus karalių), nukirtusi priešininko figūrą, užima jos vietą ir keičia savo spalvą į priešingą. Nukirstoji figūra nuimama nuo šachmatų lentos. „Naujas“ juodųjų bokštas laukeliuose a8, ar h8 (baltųjų bokštas – laukeliuose a1 ar h1) gali daryti rokiruotę. Alberto Armenis 9223 Thema Danicum 2003 Nors ir galima būtų, bet Andernacho šachmatais partijos paprastai nežaidžiamos. Juos dažniausiai naudoja šachmatų kompozitoriai kurdami šachmatų uždavinius. Andernacho šachmatų taisyklės gali būti taikomos, kuriant visokius šachmatų uždavinius: tiesioginio, sutarto, atvirkščio, refleksinio mato ar serijinius. Uždaviniai sudarinėjami ne tik su tradicinėmis, bet ir pasakiškomis figūromis. Dalyvauja konkursuose. Geriausi įtraukiami į FIDE albumus. Jų atmainos: Antiandernacho ir Superandernacho šachmatų uždaviniai. Figūrų spalvos pakeitimas padeda sėkmingai atverti linijas; gulstinėse, statmenose ar įstrižainėse. Juodųjų figūrų užstojimai įgauna kitokią prasmę. Mato skelbimo atveju juodųjų linijinėms figūroms kirsti baltųjų figūrą neduos naudos, nes jos turės pavirsti baltųjų linijinėmis figūromis, o tai nuo mato negelbėtų.